**INFORMÁCIA O SPRACÚVANÍ OSOBNÝCH ÚDAJOV**

V tejto Informácií o spracúvaní osobných údajov (ďalej len „Vyhlásenie“) vás informujeme, ako pracúvame vaše osobné údaje v súvislosti s činnosťou nášho združenia. Vo Vyhlásení nájdete odpovede na nasledovné otázky týkajúce sa spracúvania vašich osobných údajov:

1. Kto je prevádzkovateľom vašich osobných údajov**?**
2. **Koho osobné údaje budeme spracúvať?**
3. **Prečo spracovávame vaše osobné údaje, ktoré údaje spracúvame a na akom právnom základe?**
4. **S kým môžeme zdieľať vaše osobné údaje?**
5. **Prenášame vaše osobné údaje do tretích krajín?**
6. **Podliehate automatizovanému rozhodovaniu alebo profilovaniu?**
7. **Ako chránime vaše osobné údaje?**
8. **Ako dlho spracúvame vaše osobné údaje?**
9. **Aké sú vaše práva?**

Toto Vyhlásenie môžeme z času na čas meniť a aktualizovať. Jeho najnovšiu verziu vždy nájdete uverejnenú na našej webovej stránke [www.pwsyndrom.sk](http://www.pwsyndrom.sk) v časti ... pričom aktuálna verzia je účinná od ...2025.

1. Kto je prevádzkovateľom vašich osobných údajov**?**

Prevádzkovateľom vašich osobných údajov bude **Občianske združenie Prader-Williho syndrómu**, so sídlom Levická 530/20, 040 11 Košice, Slovenská republika, IČO: 45006016 (ďalej len „my“ alebo „Združenie“).

Ak sa chcete dozvedieť viac o spracovaní a ochrane vašich osobných údajov ako je uvedené v tomto dokumente, alebo ak máte akékoľvek iné otázky či pripomienky týkajúce sa ochrany vašich osobných údajov, môžete nás kontaktovať prostredníctvom e-mailu zaslaného na adresu: **...**

Upozorňujeme, že toto Vyhlásenie sa nezaoberá metódami spracovania a postupmi ochrany údajov tretích strán, za ktoré nie sme zodpovední. Odporúčame vám, aby ste sa vopred oboznámili, ako tieto tretie strany spracúvajú vaše osobné údaje.

1. **Koho osobné údaje budeme spracúvať?**

Spracúvame najmä osobné údaje vás, členov Združenia, vašich blízkych osôb a rodinných príslušníkov, vrátane vašich detí, a tiež osôb, ktoré majú záujem o spoluprácu so Združením alebo sa podieľajú na aktivitách Združenia (napr. ako hostia).

Vaše osobné údaje získavame priamo od vás. Vzhľadom na charakter našich aktivít spracúvame aj osobné údaje osôb mladších ako 18 rokov. Vaše osobné údaje nepredávame žiadnym tretím stranám.

1. **Prečo spracovávame vaše osobné údaje, ktoré údaje spracúvame a na akom právnom základe?**

Našimi hlavnými cieľmi sú organizácia aktivít pre členov Združenia a širšiu verejnosť, zvyšovanie povedomia o Prader-Williho syndróme a súvisiacich ochoreniach medzi verejnosťou, poskytovanie podpory členom Združenia a verejnosti zasiahnutým týmto ochorením a napĺňanie Ďalších úloh uvedených v [Stanovách](https://www.pwsyndrom.sk/stanovy/) Združenia. Pre naplnenie týchto cieľov potrebujeme spracúvať vaše osobné údaje pre viaceré čiastkové účely na základe viacerých právnych základov. Podrobnejšie informácie nájdete nižšie.

|  |  |
| --- | --- |
| **Účel spracúvania** | **Prihláška za člena Združenia** |
| **Detailný popis účelu** | Ak sa rozhodnete, že sa chcete stať členom nášho Združenia, vyplníte prihlášku, v ktorej nám poskytnete základné informácie o vás a o vašom dieťati s Prader-Williho syndrómom. |
| **Rozsah spracúvaných údajov** | Spracúvame vaše základné identifikačné údaje (meno a priezvisko), vaše kontaktné údaje (email, telefonický kontakt), váš rodinný stav (sám rodič, obaja rodičia), informácie o vašom dieťati (meno, rok narodenia, rok diagnostikovania syndrómu a rok začatia liečby). |
| **Právny základ** | Údaje spracúvame na základe čl. 6 ods. 1 písm. b) GDPR z dôvodu plnenia zmluvy – členstva v Združení. Informácie o zdravotnom stave spracúvame na základe čl. 9 ods. 2 písm. d) GDPR ako združenie. |

|  |  |
| --- | --- |
| **Účel spracúvania** | **Poskytovanie podpory členom Združenia, organizovanie aktivít pre členov Združenia, verejnosť a osoby s Prader-Williho syndrómom** |
| **Detailný popis účelu** | Jednou z našich hlavných aktivít je podpora členov Združenia a ich detí s Prader-Williho syndrómom, a to prostredníctvom rôznorodých spoločných aktivít (vzdelávacích, pobytových a pod.) a činností (účasti na grantových výzvach, organizovania zbierok a pod.), ktorými sa snažíme zvýšiť povedomie o tomto ochorení a uľahčiť životnú situáciu našich členov a osôb s Prader-Williho syndrómom. |
| **Rozsah spracúvaných údajov** | Na tento účel budeme spracúvať vaše údaje v rozsahu prihlášky do Združenia a ďalšie informácie potrebné na realizáciu príslušnej aktivity (napr. dátum narodenia, platobné a bankové údaje, adresa), vrátane dodatočných informácií o zdravotnom stave (napr. informácie o osobitných požiadavkách na ubytovanie, stravu, na zdravotnú asistenciu, detaily o rozsahu zdravotného postihnutia a pod.), informácie o ďalších účastníkoch aktivít a podujatí (meno, priezvisko, email) a obsah našej komunikácie ohľadom príslušnej aktivity. |
| **Právny základ** | Údaje spracúvame na základe čl. 6 ods. 1 písm. b) GDPR z dôvodu plnenia zmluvy. Údaje o zdravotnom stave spracúvame na základe čl. 9 ods. 2 písm. d) GDPR ako združenie, resp. na základe čl. 9 ods. 2 písm. a) GDPR, t.j. na základe súhlasu. |

|  |  |
| --- | --- |
| **Účel spracúvania** | **Propagácia činnosti Združenia a zvyšovanie povedomia o Prader-Williho syndróme medzi verejnosťou** |
| **Detailný popis účelu** | Snažíme sa o zvyšovanie povedomia o Prader-Williho syndróme medzi verejnosťou a o vzdelávanie našich členov a verejnosti o tomto ochorení. Robíme tak prostredníctvom rôznych propagačných aktivít, vrátane newsletterov, mediálnych výstupov, príspevkov na sociálnych sieťach a v rôznych propagačných materiáloch vydaných Združením. |
| **Rozsah spracúvaných údajov** | Za týmto účelom spracúvame o vás nasledovné informácie: vaše identifikačné údaje (meno, priezvisko), vaše kontaktné údaje (e-mailovú), fotografie a videozáznamy z aktivít Združenia, na ktorých môžete byť vy, vaše deti a ďalšie osoby (rodinní príslušníci, hostia a pod.). |
| **Právny základ** | Údaje spracúvame na základe čl. 6 ods. 1 písm. f) GDPR v rámci nášho oprávneného záujmu na propagácií a rozvoji aktivít Združenia, resp. na základe čl. 6 ods. 1 písm. a) GDPR, t.j. s vašim súhlasom. |

|  |  |
| --- | --- |
| **Účel spracúvania** | **Spolupráca s inými združeniami, nadáciami, výskumnými organizáciami a inštitúciami** |
| **Detailný popis účelu** | Spolupracujeme s rôznymi medzinárodnými a výskumnými organizáciami, združeniami, nadáciami a inštitúciami, vrátane štátnych inštitúcií, aby sme zaistili podporu Združeniu, našim aktivitám a členom. |
| **Rozsah spracúvaných údajov** | Údaje našich členov spracúvame v rámci tohto účelu vo väčšine prípadov na anonymizovanej báze. Ak to bude nevyhnutné, budeme spracúvať vaše identifikačné údaje (meno a priezvisko), identifikačné údaje vášho dieťaťa s Prader-Williho syndrómom (meno, priezvisko) a informácie o diagnóze, fotografie a videozáznamy z aktivít Združenia, na ktorých môžete byť vy a vaše deti. |
| **Právny základ** | Údaje spracúvame na základe čl. 6 ods. 1 písm. f) GDPR na účely nášho oprávneného záujmu rozvíjať spoluprácu s organizáciami s podobným zameraním a zaistiť tak podporu Združeniu a na základe čl. 6 ods. 1 písm. a) GDPR, t.j. s vašim súhlasom na použitie fotografií vašich detí.Údaje o zdravotnom stave spracúvame na základe čl. 9 ods. 2 písm. d) GDPR ako združenie, resp. na základe čl. 9 ods. 2 písm. a) GDPR, t.j. na základe súhlasu. |

|  |  |
| --- | --- |
| **Účel spracúvania** | **Vedenie databázy členov Združenia a administrácia poplatkov** |
| **Detailný popis účelu** | V súlade s našim [Štatútom](https://www.pwsyndrom.sk/stanovy/) vedieme zoznam členov Združenia a administrujeme platbu členských poplatkov (ak boli určené). |
| **Rozsah spracúvaných údajov** | Na tento účel budeme spracúvať vaše identifikačné údaje (meno, priezvisko), vaše kontaktné údaje (email, telefonický kontakt, adresa), deň vzniku členstva, deň a dôvod zániku členstva, platobné a bankové údaje, informácie o vašom dieťati (meno a priezvisko). |
| **Právny základ** | Údaje spracúvame na základe čl. 6 ods. 1 písm. f) GDPR na účely nášho oprávneného záujmu viesť si zoznam členov Združenia a napĺňať vo vzťahu k nim ciele Združenia. |

|  |  |
| --- | --- |
| **Účel spracúvania** | **Riešenie sporov a obhajoba našich práv a právnych nárokov** |
| **Detailný popis účelu** | Vaše osobné údaje môžeme spracúvať na účely riešenia právnych sporov, ktoré vzniknú medzi nami a vami. |
| **Rozsah spracúvaných údajov** | V rámci tohto účelu môžeme spracúvať všetky osobné údaje, ktoré sú potrebné na dosiahnutie uvedeného účelu, a to aj v prípade, ak boli vaše osobné údaje pôvodne získané na niektorý z iných účelov. Pôjde najmä o vaše identifikačné údaje, vaše kontaktné údaje, informácie o dieťati s Prader-Williho syndrómom, informácie týkajúce sa vášho členstva, členských poplatkov a vašich aktivít v Združení alebo súvisiacich so Združením, vašich návrhov, sťažností a žiadostí, a pod. Rozsah spracúvaných osobných údajov môže byť širší v závislosti od konkrétnej reklamácie alebo sporu. |
| **Právny základ** | Údaje spracúvame na základe čl. 6 ods. 1 písm. f) GDPR na účely nášho oprávneného záujmu riešiť spory, ktoré môžu vzniknúť v súvislosti s vašim členstvom a aktivitami v Združení. Údaje môžeme spracúvať aj podľa čl. 6 ods. 1 písm. c) GDPR na účely splnenia si zákonnej povinnosti, ktorá sa na nás vzťahuje (napr. zákona č. 160/2015 Z.z. Civilný sporový poriadok, zákona č. 40/1964 Zb. Občiansky zákonník a pod.). |

|  |  |
| --- | --- |
| **Účel spracúvania** | **Plnenie si našich iných zákonných povinností** |
| **Detailný popis účelu** | Vaše osobné údaje sme povinní spracúvať na splnenie si našich rôznych zákonných povinností (napr. daňových povinností, účtovných povinností, povinností podľa zákona o združovaní občanov). Môžeme mať povinnosť poskytnúť vaše osobné údaje v prípade kontroly vykonávanej orgánmi verejnej moc na ich žiadosť a za účelom plnenia si ďalších povinností. |
| **Rozsah spracúvaných údajov** | Budeme spracovávať vaše osobné údaje v rozsahu, ktorý je potrebný na plnenie našich zákonných povinností. Rozsah takto spracovaných údajov môže byť pomerne široký a vyplýva z príslušných právnych predpisov. |
| **Právny základ** | Údaje spracúvame podľa čl. 6 ods. 1 písm. c) GDPR na účely splnenia si zákonnej povinnosti, ktorá sa na nás vzťahuje. (napr. podľa zákona č. 160/2015 Z.z. Civilný sporový poriadok, zákona č. 162/2015 Z.z. Správny súdny poriadok, zákona č. 40/1964 Zb. Občiansky zákonník, zákona č. 83/1991 Zb. O združovaní občanov, zákona č. 431/2002 Z.z. o účtovníctve, a pod.). |

V prípade, že spracovávame vaše osobné údaje na základe nášho oprávneného záujmu podľa čl. 6 ods. 1 písm. f) GDPR, máte právo namietať proti takémuto spracovaniu podľa čl. 21 GDPR. Ak sa rozhodnete vzniesť námietku proti spracovaniu, kontaktujte nás prostredníctvom vyššie uvedených kontaktných údajov.

Ak je spracovanie vašich osobných údajov zmluvnou požiadavkou podľa čl. 6 ods. 1 písm. b) GDPR a vy sa rozhodnete nám tieto osobné údaje neposkytnúť, môže mať takéto konanie za následok nemožnosť uzavrieť s vami zmluvný vzťah, t. j. nemožnosť poskytovať vám naše služby, alebo iné komplikácie súvisiace s plnením našich zmluvných povinností.

Ak spracúvame vaše osobné údaje na základe vášho súhlasu, ktorý ste nám udelili v súlade s čl. 9 ods. 2 písm. a) GDPR alebo s čl. 6 ods. 1 písm. a) GDPR, máte právo svoj súhlas kedykoľvek odvolať. Tým nebude dotknutá zákonnosť spracúvania na základe súhlasu pred jeho odvolaním. Ak si želáte odvolať svoj súhlas, kontaktujte nás prostredníctvom vyššie uvedenej e-mailovej adresy.

Ak sme zo zákona povinní spracúvať osobné údaje, môžete mať povinnosť poskytnúť nám tieto osobné údaje. Ak tak odmietnete urobiť, môže to mať pre vás aj pre nás rôzne právne dôsledky, vrátane nepriaznivých dôsledkov (napr. nemožnosť vykonať príslušný úkon, nemožnosť ďalšej spolupráce atď.).

1. **S kým môžeme zdieľať vaše osobné údaje?**

Ochranu vašich osobných údajov berieme veľmi vážne, preto sa snažíme čo najviac obmedziť rozsah ich príjemcov. K vašim údajom majú prístup členovia výkonnej rady Združenia. Vaše osobné údaje poskytujeme v obmedzenom nevyhnutnom rozsahu ďalším príjemcom, najmä:

* daňovým a účtovným poradcom
* poskytovateľom IT služieb.

Našim partnerom nedovoľujeme predávať vaše osobné údaje, ktoré s nimi zdieľame, ani ich používať na účely iné, než je poskytovanie služieb pre nás. Pred zapojením akéhokoľvek partnera si preveríme, či dodržiava pravidlá ochrany osobných údajov. Všetci naši partneri podliehajú zmluvným podmienkam, ktoré presadzujú dodržiavanie platných zákonov o ochrane osobných údajov.

Upozorňujeme, že vaše osobné údaje môžeme zdieľať, ak to vyžaduje zákon alebo rozhodnutie príslušného orgánu verejnej moci alebo súdny príkaz, resp. ak je zdieľanie nevyhnutné ako súčasť poskytovaných právnych služieb, napríklad s daňovými úradmi, orgánmi činnými v trestnom konaní alebo inými štátnymi orgánmi.

1. **Prenášame vaše osobné údaje do tretích krajín?**

Vaše osobné údaje spracúvame len na území Európskej únie a neprenášame ich do tretích krajín.

1. **Podliehate automatizovanému rozhodovaniu alebo profilovaniu?**

Vaše osobné údaje nie sú predmetom automatizovaného rozhodovania ani profilovania.

1. **Ako chránime vaše osobné údaje?**

Vynakladáme úsilie na zaistenie úrovne bezpečnosti zodpovedajúcej riziku spojenému so spracovaním vašich osobných údajov pri poskytovaní našich služieb. Snažíme sa zavádzať technické a organizačné opatrenia určené na ochranu vašich osobných údajov pred relevantnými bezpečnostnými hrozbami, vrátane ochrany pred neoprávneným prístupom, zničením, stratou, zmenou alebo zneužitím. Ak sa chcete dozvedieť viac o zavedených opatreniach, neváhajte nás kontaktovať prostredníctvom vyššie uvedených kontaktných údajov.

1. **Ako dlho spracúvame vaše osobné údaje?**

Vaše osobné údaje spracúvame len dovtedy, kým je to povolené zákonom a nevyhnutné na účely, na ktoré boli údaje získané. To však nevylučuje, že vaše osobné údaje môžeme na inom právnom základe spracúvať aj dlhšie, najmä ak ide o plnenie si zákonných povinností. Vaše osobné údaje sa vo všeobecnosti spracúvajú počas trvania vášho vzťahu s nami (t. j. počas vášho členstva v Združení) alebo v nevyhnutnom rozsahu aj po jeho skončení, a to z dôvodu plnenia si zákonných povinností alebo ak je to potrebné na obhajobu právnych nárokov v súlade s našimi oprávnenými záujmami. Údaje spracúvané na základe vášho súhlasu budú spracúvané po dobu udelenia konkrétneho súhlasu, ak súhlas neodvoláte skôr. Ak máte záujem o informácie týkajúce sa konkrétnej doby spracúvania a uchovávania vašich osobných údajov, neváhajte nás kontaktovať prostredníctvom e-mailu zaslaného na vyššie uvedenú adresu.

1. **Aké sú vaše práva?**

Ako dotknutá osoba máte v zmysle GDPR právo uplatňovať si nasledovné práva súvisiace so spracovaním vašich osobných údajov:

**Právo na prístup**

Máte právo získať informácie o tom, či sú vaše osobné údaje spracúvané, a ak áno, môžete požiadať o kópiu vašich osobných údajov, ktoré spracúvame, za čo vám môžeme účtovať poplatok.

Ak spracovávame vaše osobné údaje, môžete požiadať o nasledujúce informácie: prečo spracovávame vaše osobné údaje, aké osobné údaje spracúvame, s kým zdieľame vaše osobné údaje, ako dlho uchovávame vaše osobné údaje a ako túto dobu určujeme, informácie o vašich právach, odkiaľ sme získali vaše osobné údaje, či podliehate automatizovanému rozhodovaniu alebo profilovaniu, či vaše osobné údaje prenášame do tretích krajín. Všetky uvedené informácie sú zahrnuté v tomto Vyhlásení.

**Právo na opravu**

Je dôležité, aby sme o vás mali správne informácie. Preto vás žiadame, aby ste nám oznámili, ak sú niektoré z vašich osobných údajov nesprávne alebo ak sa niektoré z vašich osobných údajov zmenili. Vaše osobné údaje bez zbytočného odkladu po vašom upozornení opravíme.

**Právo na vymazanie (“právo na zabudnutie“)**

Môžete nás požiadať o vymazanie vašich osobných údajov, ak (1) už spracovanie vašich osobných údajov nie je potrebné, (2) vaše údaje boli spracúvané nezákonne, (3) odvoláte súhlas, (4) namietate proti spracovávaniu vašich osobných údajov.

**Právo na obmedzenie spracúvania**

Od okamihu, keď ste (1) požiadali o opravu vašich osobných údajov, alebo (2) namietali proti spracúvaniu, až do momentu, keď vašu žiadosť posúdime, máte právo požiadať nás o obmedzenie spracúvania vašich osobných údajov. O obmedzenie spracúvania môžete požiadať aj v prípade, ak bolo spracúvanie vašich údajov nezákonné, ale nechcete, aby sme vaše osobné údaje vymazali, alebo ak už vaše údaje nepotrebujeme na pôvodné účely spracúvania, avšak sú dôležité pre obhajobu vašich právnych nárokov.

**Právo namietať proti spracúvaniu**

Ak vaše osobné údaje spracúvame na základe nášho oprávneného záujmu, môžete proti takémuto spracúvaniu namietať. Vaše osobné údaje môžeme ďalej spracovávať, ak preukážeme nevyhnutné oprávnené dôvody na spracúvanie, ktoré prevažujú nad vašimi záujmami, právami a slobodami, alebo na preukazovanie, uplatňovanie alebo obhajovanie právnych nárokov.

**Právo na prenosnosť údajov**

Môžete nás požiadať, aby sme vám poskytli osobné údaje, ktoré ste nám poskytli na spracúvanie na základe súhlasu alebo za účelom plnenia zmluvy. Vaše osobné údaje by sme vám mali poskytnúť v štruktúrovanom, bežne používanom a strojovo čitateľnom formáte. Máte tiež právo požiadať nás o prenos týchto údajov priamo k inému prevádzkovateľovi údajov, ak je to technicky možné.

**Právo odvolať váš súhlas**

Ak sú niektoré činnosti v rámci spracúvania založené na vašom súhlase, máte právo tento súhlas kedykoľvek odvolať. Upozorňujeme, že odvolanie vášho súhlasu nemá vplyv na zákonnosť spracúvania, ktoré bolo predtým vykonané na základe pôvodne udeleného platného súhlasu.

**Práva súvisiace s automatizovaným rozhodovaním a profilovaním**

Na naše účely spracúvania údajov nevyužívame automatizované rozhodovania ani profilovanie. Vo všeobecnosti máte právo nepodliehať automatizovanému rozhodovaniu, vrátane profilovania, ktoré má pre vás právny alebo podobne závažný účinok. Ak by ste boli predmetom automatizovaného rozhodovania a nesúhlasili by ste s výsledkom, mohli by ste nás kontaktovať pomocou nižšie uvedených údajov a požiadať nás o preskúmanie rozhodnutia neautomatizovaným spôsobom.

**Právo podať sťažnosť**

Ak by ste chceli uplatniť niektoré z vašich vyššie uvedených práv, alebo ak by ste chceli podať sťažnosť na to, ako spracúvame vaše osobné údaje, alebo ak máte ďalšie otázky týkajúce sa spracúvania vašich osobných údajov, môžete nás kontaktovať prostredníctvom vyššie uvedených kontaktných údajov.

Ak nie ste spokojní s našou odpoveďou alebo ak sa domnievate, že vaše údaje spracúvame nesprávne alebo nezákonne, môžete podať sťažnosť na príslušný dozorný orgán, ktorým je Úrad na ochranu osobných údajov Slovenskej republiky ([www.dataprotection.gov.sk](http://www.dataprotection.gov.sk)).